Рифат Фәттахов

Рифат Фәттахов, Рифат Әхмәт улы Фәттахов (1966 елның 17 ноябре, Түбән Новгород өлкәсе, Кызыл Октябрь районы, Актук) — журналист, продюсер, Муса Җәлил премиясе лауреаты (2006). РФ (2007) һәм Татарстанның (2006) атказанган мәдәният хезмәткәре, фәлсәфә фәннәре кандидаты (2005). Рәшит Ваһапов исемендәге фонд җитәкчесе (2007 елдан).

 Тәрҗемәи хәле 
1966 елның 17 ноябрендә Түбән Новгород өлкәсе Кызыл Октябрь районы Актук авылында туган. Казан дәүләт университетының журналистика  факультетын (1989), татар әдәбияты буенча аспирантура тәмамлаган. «Тоталитар җәмгыять шартларында сәнгатькәр шәхесе мәдәнияте: Рәшит Ваһапов тормышы һәм иҗаты мисалында» () темасына Түбән Новгород дәүләт архитектура-төзелеш университетының фәлсәфә һәм политология кафедрасында фәлсәфә фәннәре кандидатлыгына диссертация яклаган (2005) Научная библиотека диссертаций и авторефератов disserCat. «Күпконфессияле җәмгыять шартларында милләтара сөйләшүнең нигезе буларак миллилекнең һәм интернациональлекнең диалектикасы (Татарстан Җөмһүрияте мисалында)» () темасына докторлык диссертациясе һәм «» монографиясе әзерли.

 Хезмәт юлы 
1987-1989 елларда Татарстан АССР радиосының музыкаль тапшырулары редакциясе хәбәрчесе.

1989-1990 елларда Казан дәүләт университетының күптиражлы «Ленинец» газетасы мөхәррире.

1991 елның февраленнән «Мәгърифәт» газетасын чыгаруны оештыручыларның берсе һәм 1991-1998 елларда беренче баш мөхәррире.

1998-2009 елларда «Татарстан» журналының баш мөхәррире.

2009-2011 елларда «Идел» журналының баш мөхәррире.

Казан дәүләт университетының журналистика факультетында «», «Әдәбият теориясе», Аналитик жанрлар («Рецензия» жанры) курсларыннан лекцияләр укый.

Күренекле татар җырчысы Рәшит Ваһап улы Ваһапов (1908-1962) истәлегенә 2004 елдан башлап уздырылучы «Татар җыры» халыкара фестиваленең оештыручысы, проект авторы, продюсер. Филүс Каһиров, Рөстәм Асаев, Айгөл Сагынбаева, Марсель Вәгыйзов, Руслан Сәйфетдинов, Артур Исламов, Айгөл Хәйри, Илүсә Хуҗина, Айгөл Хисмәтуллина, Сиринә Зәйнетдинова, Ришат Төхвәтуллин, Гөлсирин Абдуллина, Рәнис Габбазов, Артур Шөгаепов, Азат Абитов — фестиваль лауратлары булды.

2007 елның маеннан Р. Ваһапов исемендәге фонд директоры.

Түбән Новгород татарларының «Якташлар» җәмгыяте (Казан) рәисе.

Татарстан продюсерлар берлеге рәистәше.

 Китаплары 
 Китмә, китмә, сандугач (автор-төзүче, Хәйдәр Бигичев истәлегенә мәкаләләр җыентыгы). К, 1999.
 Рәшит Ваһапов. К.: «Татарстан» журналы нәшрияты, 2000.
 Рашит Вагапов. Личность, творчество, эпоха. К., 2003 (Чабаксар матбагасы) ISBN 5-94167-004-4Российская государственная библиотека.   
 Өммегөлсем (Г. Сөләйманова истәлегенә, китапның иҗат төркеме җитәкчесе). К., 2007.

 Бүләкләре, мактаулы исемнәре 
 2005 — «Казанның 1000 еллыгы истәлегенә» медале
 2006 — Татарстанның атказанган мәдәният хезмәткәре
 2006 — Муса Җәлил премиясе 
 2007 — РФ атказанган мәдәният хезмәткәре
 2024 — «Дуслык» ордены (Татарстан)Зөлфия Шәвәлиева. Рифат Фәттахов «Дуслык» ордены белән бүләкләнде. Татар-информ, 16.09.2024

 Искәрмәләр 

 Сылтамалар 

 Сайт национально-культурных объединений Нижегородской области 
  Рифат Фаттахов: «СМИ должны стать совестью нации». Интернет-портал TatCenter.ru, 17.02.2006   
    Рифат Фаттахов: «Состояние татарской эстрады – вопрос политической выживаемости нации». Бизнес Online, 16.10.2016

 Моны да карагыз 

Төркем:Казан университетын тәмамлаучылар
Төркем:Фәлсәфә фәннәре кандидатлары
Төркем:Мөхәррирләр
Төркем:Татар журналистлары
Төркем:Вуз укытучылары
Төркем:Татарстанның атказанган мәдәният хезмәткәрләре
Төркем:Россиянең атказанган мәдәният хезмәткәрләре
Төркем:Җәлил премиясе лауреатлары
Төркем:«Казанның 1000 еллыгы истәлегенә» медале белән бүләкләнүчеләр
Төркем:Дуслык ордены (Татарстан) кавалерлары